ปตท.สผ.เผยพบก๊าซในออสเตรเลีย-มาเลย์จำนวนมาก
ปตท. สำรวจและผลิตปิโตรเลียม&nbsp; เผยขุดพบก๊าชธรรมชาติหนา 81เมตร พร้อมขยายการลงทุนในประเทศออสเตรเลีย
23 ก.พ. 2553

ปตท. สำรวจและผลิตปิโตรเลียม  เผยขุดพบก๊าชธรรมชาติหนา 81เมตร พร้อมขยายการลงทุนในประเทศออสเตรเลีย
นายอนนต์ สิริแสงทักษิณ ประธานเจ้าหน้าที่บริหาร และกรรมการผู้จัดการใหญ่  บริษัทปตท. สำรวจและผลิตปิโตรเลียม  หรือ ปตท.สผ. เปิดเผยว่า บริษัทย่อยคือ บริษัท PTTEP Australasia (Ashmore Cartier) PTY LTD ซึ่งได้รับอนุญาตจากรัฐบาลออสเตรเลีย ให้เป็นผู้ดำเนินการและถือหุ้นทั้งหมดในแปลงสำรวจ AC/P33 (แหล่ง Oliver) ซึ่งเมื่อเจาะถึงระดับความลึกสุดท้ายที่ 3,233 เมตร พบชั้นหินกักเก็บ ก๊าซธรรมชาติ ซึ่งมีความหนารวม 81 เมตร  ถือเป็นการยืนยันศักยภาพของแหล่งก๊าซธรรมชาติที่ค้นพบ ซึ่งจะนำไปสู่โอกาสการขยายการลงทุนต่อเนื่องในประเทศออสเตรเลีย รวมถึงการพัฒนาธุรกิจ Floating LNG (FLNG) ต่อไปในอนาคต
ส่วนการร่วมลงทุนในโครงการพื้นที่พัฒนาร่วมไทย-มาเลเซีย บี-17 ระหว่างบริษัท ปตท.สผ. อินเตอร์เนชั่นแนล และบริษัท PC JDA Limited ฝ่ายละ 50%  เพื่อร่วมกันก่อตั้งบริษัท Carligari-PTTEPI Operating Company Sdn. Bhd. หรือ CPOC นั้น โครงการพื้นที่คาบเกี่ยวไทย-มาเลเซีย-บี17 ได้เริ่มดำเนินการผลิตก๊าซธรรมชาติแล้ว โดยขณะนี้สามารถเพิ่มอัตราการผลิตจนถึงระดับตามที่ตกลงในสัญญาซื้อขายก๊าซธรรมชาติกับบริษัท ปตท.  ที่ประมาณ 135 ล้านลูกบาศก์ฟุตต่อวัน และมีระดับการผลิตคอนเดนเสทประมาณ 4,900 บาร์เรลต่อวัน ทั้งนี้ คาดว่าจะสามารถเพิ่มระดับการผลิตก๊าซธรรมชาติขึ้น ไปเป็น 335 ล้านลูกบาศก์ฟุตต่อวันได้ ภายในไตรมาสที่ 4 ปี 2553